ร้านบ้านหญิง Cafe & Meal สาขา Terminal21
เดินเล่นที่เทอมินอลบ่อยมากๆ แต่ครั้งนี้เป็นครั้งแรกที่เข้าไปทานบ้านหญิงค่ะ ถึงร้านจะชื่อบ้านหญิงแต่ผู้ชายก็เข้าได้นะคะ อิอิ เผื่อคุณผู้ชายบางคนไม่กล้าเข้า แต่ส่วนใหญ่ลูกค้าในร้านก็เป็นผู้หญิงค่ะ บ้างก็มากับแฟน บ้างก็มากันเป็นครอบครัว

บรรยากาศภายในร้านดูอบอุ่นดีค่ะ มีที่นั่งเยอะใช้ได้ค่ะ ถ้านั่งติดกระจกก็จะเห็นวิวตึกและตึก
แอร์เย็นฉ่ำๆแอบหนาวเล็กน้อย แสงไฟสลัวๆดูสวยดี ถ่ายรูปออกมาดูเบลอๆ สวยแบบเบลอๆ ฮ่าๆ

เมนูอาหารที่สั่ง
ยำเห็ดรวม : เนื่องจากไปทานตอนเย็นแล้วก็อยากจะขอเบาๆนิดนึง เลยเลือกเมนูลดความอ้วนของสาวๆมา มีเห็ดหูหนู เห็ดหูหนูขาว เห็ดเข็มทอง เห็ดนางฟ้า ฯลฯ น้ำยำแซ่บค่ะ รสชาติอร่อยดี

หมูทอด : เป็นหมูชิ้นคล้ายๆหมูแดดเดียวชุบงาทอด ส่วนตัวคิดว่าหมูเหนียวไปนิดนึง แต่รสชาติอร่อยค่ะ

ลาบแซลมอน : เห็นเมนูแซลมอนเป็นไม่ได้เลยจริงๆ ต้องสั่งตลอด ชอบทานแซลมอนมากค่ะ ส่วนลาบแซลมอนที่นี่เนื้อปลาแซลมอนได้เยอะดี หั่นชิ้นลูกเต๋าหนาดีค่ะ รสชาติก็แซ่บใช้ได้ แต่ก็ยังไม่ได้อร่อยมากมายเท่าไหร่ เหมือนเครื่องลาบยังไม่ซึมเข้าถึงเนื้อปลาเท่าไหร่ 

ข้าวไข่ข้นหมูกรอบกับเห็ด : เมนูไข่ข้นเป็นซิกเนเจอร์ร้านเลยค่ะ ใครมาก็ต้องสั่งกันทั้งนั้น ด้วยความสงสัยก็ไม่รอช้าที่จะสั่งค่ะ เป็นไข่ที่เกือบจะเหมือนไข่เจียวมีเห็ดและหมนูกรอบโปะมาอยู่บนข้าว ซึ่งไข่นั้นยังไม่สุกหมด เป็นไข่เจียวที่กึ่งดิบกึ่งสุกค่ะ ถ้าใครไม่ชอบทานไข่ลวก ไข่ดาวก็คงต้องข้ามเมนูนี้ไปนะคะ ดูหยึยๆเล็กน้อย โดยรวมก็โอเค รสชาติก็ไม่ได้หวือหวาอะไร คงจะขายที่ความแปลกใหม่มากกว่า 

การบริการ : พนักงานค่อนข้างยุ่งค่ะ เลยบริการช้าไปนิดนึง แต่ให้อภัยเพราะเข้าใจ แต่อาหารได้ไวนะคะ

บรรยากาศร้าน : ร้านสะอาด บริเวณกว้างขวาง จัดร้านสวยงามน่ารักค่ะ

ราคาอาหารก็ตามเรทอาหารในห้างเนอะ ก็ไม่ได้แพงกว่าร้านอื่นค่ะ